**Шөгыль барышы.**

**Балалар:** Исәнмесез, хәерле көн!

**Тәрбияче:** Балалар, әйдәгез әле, түгәрәккә басабыз һәм үзебезнең “Исәнме, дустым” дигән уеныбызны уйнап алабыз. Серле таягыбызны түгәрәк буенча йөртеп бер- беребезгә матур теләкләр телибез. (Көй барышында,тәрбияче башлый, балалар дәвам итәләр)

-Мин сиңа сәламәтлек телим.

-мин сиңа уңышлар телим.

-мин сиңа саулык телим.

-мин сиңең тәртипле булуыңны телим.

-мин синең акыллы булуыңны телим.

- мин синең сүз тыңлаучан булуыңны телим.

-мин синең елмаеп торуыңны телим.

-Мин синең зирәк булуыңны телим.

- Мин синең көчле булуыңны телим.

- Мин синең бәхетле булуыңны телим.

- Мин синең шат булуыңны телим.

- Мин синең әдәпле булуыңны телим.

- Мин синең матур булуыңны телим.

**Музыка яңгырый, ишек шакыйлар һәм серле тартма бирәләр.**

**Тәрбияче:** Балалар, нинди тартма икән бу, нинди бүләк җибәрделәр микән безгә? Әйдәгез әле, ачып карыйк.

Тартманы ачалар тәрбияче аннан әкият китабы ала. Презентациядә В.Дальның “Старик годовик” әкиятенә нигезләнгән рәсемнәр күрсәтелә. Тәрбияче әкиятне рәсемгә карап сөйли.

**Тәрбияче:** Балалар тыңлагыз әле мин сезгә әкият сөйлим.

Яшәгән ди бер бабай. Ул гади генә бабай булмаган. Менә беркөнне бабай серле таягын селкеп кошлар очыра башлаган. Ә бу очкан кошларның һәрберсенең исеме бар икән. Бабай үзенең серле таягын бер тапкыр селкеп җибәргән – өч кош очып киткән. Барлык җир өстен кар каплаган, көннәр салкынайган. Серле таягын икенче тапкыр селкегән – аннан тагын өч кош очып үткән. Карлар эрегән, кырларда, аланнарда чәчәкләр барлыкка килгән. Бабай өченче тапкыр таягын болгап тагын өч кошны очырган. Кояш кинәт кенә ныклап кыздырган, тынчу һәм бик бөркү булган. Кешеләр арыш ура башлаганнар. Дүртенче тапкыр серле таягын селкеп тагын өч кошны очырган. Салкын җил искән, вак яңгыр ява башлаган.

**Балалар белән ел фасыллары турында әңгәмә:**

**Тәрбияче:**Балалар нинди кошлар булды микән алар?

Әйдәгез әле, әкиятне искә төшерик. Беренче тапкыр өч кош очып киткәч нәрсә булды?

**Балалар:** Барлык җир өстен кар каплаган, көннәр салкынайган. Димәк кыш җиткән. Кыш фасылы өч айдан тора. Декабрь, январь, февраль.

**Тәрбияче:** Икенче тапкыр кошлар очып үткәч нәрсә булган?

**Балалар:** Карлар эрегән, кырларда, аланнарда чәчәкләр барлыкка килгән. Димәк, яз җиткән. Яз фасылы да өч айдан тора – март, апрель, май.

**Тәрбияче**: Өченче тапкыр кошлар очкачнәрсә булган?

**Балалар:**Кояш кинәт кенә ныклап кыздырган, тынчу һәм бик бөркү булган. Кешеләр арыш ура башлаганнар. Җәй җиткән. Җәй фасылы да өч айдан тора – июнь, июль, август.

**Тәрбияче**: Дүртенче тапкыр кошларочкач нәрсә булган?

**Балалар:** Салкын җил искән, вак яңгыр ява башлаган. Көз җиткән, Көз фасылы да өч айдан тора – сентябрь, октябрь, ноябрь.

**Тәрбияче**:Балалар, бер елда ничә ай бар? (12) Ни өчен серле бабай 4 тапкыр таягын селкегән?.

**Балалар:**Чөнки бер елда 4 ел фасылы? ел фасылларын әйтегез әле.

**Балалар:Кыш, яз, җәй, көз вакытлары.**

**Тәрбияче**:Балалар, уйлап карагыз әле, серле бабайга нинди исем бирер идегез? (Балаларның җаваплары).

- Әйе, балалар, андый исем дә бирергә була.

-килешәм сезнең җавапларыгыз белән.һ.б.

**Тәрбияче:**Балалар, сез миңа кыш турында рәсемнәр алып килгән идегез, ә мин алардан күргәзмә ясап куйдым. Килегез әле минем яныма. Балалар, сез нәрсәләр күрәсез?

**Балалар:** Картиналар**.**

**Тәрбияче:** Бу картиналарда нәрсәләр күрәсез? (балаларның җаваплары)

Сез әйткән сүзләрне бер сүз белән ничек әйтеп була?

**Балалар:** Кышкы табигать күренешләре.

**Тәрбияче:** Кыш көне табигать үзенчә матур, бөтен дөнья аклыкка күмелгән. Табигать күренешләре сүрәтләнгән картиналар балалар **пейзаж** дип атала. (Пейзаж сүзен кабатлату). Карагыз әле бу пейзажларга, аларга карап сез нәрсәләр күрәсез?

-кар өемнәре

-сулар туңган

-көннәр кыскара, төннәр озыная

-агачлар ак карга төренгән һ.б.

**Физминутка.**

**Тәҗрибә үткәрү.**

**-**балалар кыш нинди төскә күмелгән?

-Кар нәрсәдән тора?

-Әйе, балалар. Кар үзе кар бөртекләреннән тора, ә кар бөртекләре үтә күренмәле. Ни өчен икән? Шушы сорауга җавап табар өчен без сезнең белән тәҗрибә үткәрәбез.

Тәрбияченең кулында пленка, алар балаларга да таратылган. Балалар аны төсле кәгазьгә куеп карыйлар, аның үтә күренмәле икәнен белү өчен. Тәрбияче пленканы берничә кисәккә бүлеп бер-берсенә куеп карый.

-Хәзер пленка нинди? (үтә күренмәле).

-Балалар, әйдәгез әле, үзегездә булган пленканы кечкенә кисәкләргә кисәбез һәм аны төсле кәгазь өстенә куябыз. Карагыз әле нинди таучык барлыкка килде, нинди төстә? (ак төстә). Моннан шундый нәтиҗәгә киләбез: берничә кисәк үтә күренмәле пленкадан күренми торган таучык барлыкка килде.

**Белмәмеш керә. Аның кулында өч савыт.**

**-**Исәнмесез, балалар.

-Исәнмесез.

-сез мине таныдыгызмы?

-мин сезнең тышта карда матур рәсемнәрегезне күрдем дә мине рәсем ясарга өйрәтмәсләр икән дип сезнең янга килдем. Мине рәсем ясарга өйрәтерсезме?

-Өйрәтәбезме, балалар, Белмәмешне рәсем ясарга.

-Өйрәтегез инде, менә рәсем ясарга савытка салып буяулар да алып килдем.

-Нәрсәләр алып килдең соң син?

-Әй, нәрсәләрдер инде, исемнәрен дә белмим. Үзе ак төстә, салкын, бик җиңел, мин аны урамнан алдым. Исемен белмим бит. Ярдәм итегез инде, балалар.

**Балалар: Кар.**

Белмәмеш савытны ачып карый. Савытта кар эреп беткән.

**Белмәмеш:** Ә кая булган савыттагы матур буявым?

**Балалар:** эреп беткән.

**Тәрбияче:** Димәк, кар эри. Кар белән рәсем ясый алмадык. Икенче савытыңда нәрсә синең, Белмәмеш?

**Белмәмеш:**Белерсез микән, тыңлагыз әле. Үзе салкын, мин аны елгадан алдым, үзе үтә күренмәле. Ярдәм итегез әле, исемен әйтә белмим бит.

**Балалар:Боз.**

Белмәмеш савытны ачып күрсәтә.

**Белмәмеш:**Минем савытымдагы бозымда эри башлаган. Нәрсә белән рәсем ясыйм инде мин хәзер?

**Тәрбияче:**Балалар, игътибар итегез әле. Белмәмешнең алып килгән кары эреп беткән, ә боз эри башлаган.

Тәрбияченең бер савытка кар салынган, ә икенче савытка боз салынган. Аларның үзлекләрен балалардан әйттереп ныгыта.

**Тәрбияче:**Балалар, Белмәмешнең өченче савытында нәрсә икән, ачып карыйк әле. Кыш безгә нәрсә җибәрде икән? Тыңлап карагыз әле. Үзе ак төстә, аны яшелчәләрне кышка әзерләгәндә салалар, әниләр әйбер пешергәндә кулланалар. Нәрсә микән бу, балалар?

**Балалар:** Бу тоз.

**Тәрбияче:**Савытта ниндидер хатта бар. Ачып карыйк әле**.**

Тәрбияче хатны укый**: “ Кадерле балалар, мин сезгә серле кар җибәрәм. Бу кар эри торган түгел һәм сезгә бик озак вакытка җитәр”.**

Әйе, балалар, бу тоз. Менә безнең серле карыбызда инде ул – тоз. Балалар, әйдәгез, Белмәмешне кышкы рәсем ясарга өйрәтик. Кар урыныа тоз кулланып рәсем ясарбыз.

**Тәрбияченең үрнәк рәсеме.**

Менә мин сезгә рәсем алып килдем.

-Сез анда нәрсәләр күрәсез? (кар көртләре, агачлар, болыт, ай).

-Әйдәгез әле, минем рәсемгә исем куеп карыйк. Сез ничек атар идегез? (балаларның җаваплары).

**Тәрбияче:** Ә мин бу рәсемне “Кышкы төн” дип атадым, балалар. Минем рәсемем дә серле. Чөнки ул ничек күпереп тора. Бу рәсемемне мин серле буяулар белән эшләдем.

**Тәрбияченең рәсемне эшләү алымнарын аңлатуы:**

Кар көртләрен серле ак гуашь белән эшлибез. Моның өчен ак гуашка клей белән су кушабыз. Аннан соң күк төстәге катнашма белән агачны эшлибез. Шулай ук серле ак төс белән болытларны эшләргә була.

**Балалардан такта янында эшләтеп карау.**

-Камилә, кар көртләрен эшләп кара әле.

-Айзилә агач эшли.һ.б. Серле кар белән без урыннарда эшләрбез.

**Тәрбияче:**Ә хәзер, балалар.Урыннарыбызга тыныч кына барып утырабыз.

**Балаларның мөстәкыйль эшләүләре. (тәрбияче күзәтә, ярдәм итә).**

- серле буяулар белән рәсемебезне эшли башлыйбыз. Буяу белән эшләгәч, кисточкаларны юабыз, губкада киптерәбез һәм башка төс белән дә шулай эшлибез.

-Эшләп бетердегезме? Молодцы. Ә хәзер матур рәсемнәребезгә серле карыбызны сибәбез. Эшләп бетердегезме? Кулларыгызны салфеткага сөртегез. Күзләребезне йомабыз һәм кычкырып бергәләп 20гә кадәр саныйбыз.

-Булдырдыгыз, балалар. Серле кар сипкәч рәсемнәрегез тагын да матурланып, күпереп китте. Ә хәзер рәсемдәге артык тозны подноска төшерәбез.

**Белмәмеш:**Менә ничек матур килеп чыкты рәсемнәрегез. Сез чын рәссамнар булдыгыз. Кар белән тышта, салкын вакытта гына эшләп була, ә бүлмәдә безнең кышкы пейзажларыбызны серле кар - тоз белән бизәп була.

Тәрбияче үзенең рәсемен алып балаларга сорау бирә:

-Айзилә, мин рәсемемне “Кышкы төн” дип атадым. Ә син рәсемеңдә нәрсә эшләдең?

(Балалар бер- берсенә сораулар биреп нәрсә эшләгәннәрен, нинди буяулар кулланганнарын әйтәләр).

-Сез бигрәк матур итеп рәсем – пейзаж эшләдегез. Менә бүген сез чын рәссамнар булдыгыз.

**Йомгаклау:**Балалар, безнең шөгылебез ахырына якынлашты, шөгылебезнең аеруча кайсы өлеше сезгә охшады? (Җаваплар)

Без үзебезнең серле буявыбызны Белмәмешкә бүләк итик. Ә сезгә мин балалар өйдә буяр өчен кар бөртекләре бүләк итәм. Элемтә дәфтәренә әти-әниләргә ничек эшләргә кирәклеген яздым. Сау булыгыз.

**Максат:** Балаларны табигатьтәге сезонлы үзгәрешләр белән таныштыруны дәвам итү, сәнгать әсәрләренең тагын бер төре – пейзаж белән таныштыру;

**Бурычлар**:

**Танып белү өлкәсендә:** Табигатьтә ел фасыллары буенча барган үзгәрешләр турындагы белемнәрен системалаштыру һәм тирәнәйтү.

Кышкы табигатьнең матурлыгына соклана белү сыйфатлары тәрбияләү, табигатькә сакчыл караш, халык авыз иҗатына кызыксыну уяту.

**Коммуникатив өлкәдә:** Балаларның уйлап табуга (эвристик) юнәлтелгән фикер йөртү сәләтен, сөйләмен үстерү.

**Иҗади – сәнгать өлкәсендә:** Балаларны традицион булмаган юл белән рәсем ясарга өйрәтү. (гуашь. Клей пва, су+тоз)

**Белем өлкәләрен интеграцияләү**: “Аралашу”,“Танып белү”, «Физик тәрбия», “сәнгать” өлкәсе

**Ысуллар һәм алымнар:** уен, әңгәмә, аудиоязмалар тыңлау.

**Җиһазлау һәм материал:** Ел фасыллары турында рәсемнәр,кышкы пейзаж, үтә күренмәле пленка, кайчылар, губкалар, салфеткалар, 3 савыт- кар, боз, тоз, кара һәм зәңгәр фондагы битләр, кисточка, палитра, кар бөртекләре, үрнәк рәсем, презентация.

Муниципаль мәктәпкәчә белем бирү оешмасы

Актаныш авылы гомуми үсеш бирүче №1 балалар бакчасы

« Раслыйм»

Килешенгән

Балалар бакчасы мөдире

Өлкән тәрбияче

\_\_\_\_\_\_\_\_\_\_\_М.З.Имамутдинова

\_\_\_\_\_\_\_\_\_\_\_\_\_Л.И.Нуриева

**Кышкы пейзаж.**

(мәктәпкә әзерлек төркемендә район тәрбиячеләре өчен рәсем шөгыленнән эшкәртмә).

I квалификацион категорияле

тәрбияче: Мазнавиева М.Р.

2016 ел.